
Gospodarski subjekt mora imati na raspolaganju vozila sljedećih karakteristika u svrhu izvršenja ugovora:
· jedan (1) autobus (kapaciteta 30-39 sjedećih mjesta),
· kategorije M2 ili M3, 
· razred II ili razred III, 
· minimalno EURO VI motor
sukladno Pravilniku o tehničkim uvjetima vozila u prometu na cestama ("Narodne novine" broj 85/16, 24/17, 70/19, 60/20) te da ispunjava odredbe Pravilnika o uvjetima koje moraju ispunjavati autobusi kojima se organizirano prevoze djeca (NN 100/08 i 20/09).
Prosječno dnevno, jedan autobus ostvari 50 km.
Tijekom zimskih, proljetnih i ljetnih školskih praznika, državnih praznika i blagdana školski prijevoz se ne obavlja.
Zbog specifičnosti školskog prijevoza Naručitelj zadržava pravo da 2 (dva) dana unaprijed, obavijesti izvršitelja o stvarnom broju autobusa potrebnih za promet.
Prijevoz školske djece podliježe nizu zakona i pravilnika kao što su:
· Zakon o prijevozu u cestovnom prometu (NN 114/22, 136/24),
· Zakon o odgoju i obrazovanju u osnovnoj i srednjoj školi (NN 156/23), 
· Pravilnik o uvjetima koje moraju ispunjavati autobusi kojima se organizirano prevoze djeca (NN 100/08, 20/09, 133/25)
· Državni pedagoški standard osnovnoškolskog sustava odgoja i obrazovanja (NN  63/08, 90/10).

Autobusi kojima se prevoze školska djeca definirani su Pravilnikom o uvjetima koje moraju ispunjavati autobusi kojima se organizirano prevoze djeca (NN 100/08, 20/09, 133/25). 
Zbog navedenih razloga Naručitelj traži jamstvo da ponuđeni autobusi udovoljavaju navedenom Pravilniku odnosno da imaju Potvrdu o uvjetima koji moraju ispunjavati autobusi kojima se organizirano prevoze djeca. 
U slučaju tehničkog kvara/neispravnosti Izvršitelj je dužan u najkraćem roku osigurati drugo vozilo namijenjeno za prijevoz osnovno školske djece.

